Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 186

4. Nõk 4.1. A célcsoport jellemzõi Bár a nõk abszolút többsége — a lakosság egészéhez hasonlóan — az ország számára elõnyösnek tartja a csatlakozást, és relatív többségük lakóhelye, bõ egyharmaduk pedig saját és családja életében is inkább elõnyöket vár, mégis a csatlakozás kérdéséhez való viszonyulás tekintetében fontos különbségeket figyelhetünk meg nõk és férfiak között. A nõk körében a férfiakénál jóval alacsonyabb a csatlakozás elõnyeinek túlsúlyát valószínûsítõk, és magasabb a bizonytalanok és a semmilyen hatásra nem számítók aránya. Ez a különbség, ahogy az ország szintjétõl a személyes élet közelebbi szintjei (a lakóhely és a család) felé haladunk, egyre nõ: Azaz, a nõk esetében jóval kevésbé alakult ki az elmúlt idõszak kommunikációja hatására az érintettség érzése, jelentõs részük ma is úgy érzi, hogy a csatlakozás kizárólag makrofolyamat, amely saját és családja életét nem befolyásolja. A nõk az átlagosnál kevésbé bíznak a csatlakozás kedvezõ egzisztenciális hatásaiban. A csatlakozás várható elõnyei között a férfiaknál ritkábban említik az életszínvonal, az anyagi helyzet javulását, és a határok megszûnésével járó (utazási és egyéb) lehetõségeket. Ugyanakkor gyakrabban említik a vélt pozitívumok között a fiatalok és a gyerekek életében megjelenõ elõnyöket. Saját életük különbözõ területein (különösen saját szakmai érvényesülési lehetõségeik, anyagi helyzetük, életszínvonaluk és külföldi utazásaik vonatkozásában) a férfiaknál kevésbé számítanak kedvezõ változásokra. 2002/151/II. szám A nõk a férfiaknál jelentõsen és a közepesnél is kevésbé érdeklõdnek a magyar csatlakozással kapcsolatos kérdések iránt. Az aktív információkeresésre, azaz bármilyen speciális információs csatorna (EU-telefon, Internet, információs iroda, kiadványok stb.) használatára kevésbé készek, mint a férfiak. Esetükben fontos tehát az információ házhoz vitele, meglévõ, kedvelt információs forrásaik EU-kommunikációba történõ bevonásával. Érdekeltségük vélt és ebbõl adódó érdeklõdésük valós hiányából adódóan a nõk jóval tájékozatlanabbak integrációs kérdésekben, mint a férfiak. Bár e csoport maga is tisztában van integrációs ismereteinek hiányosságával (a férfiaknál kéttizednyivel többen, a nõk közel fele tartja magát teljesen vagy inkább tájékozatlannak a csatlakozással kapcsolatos ügyekben), amíg érintettségüket és érdekeltségüket a kommunikáció eszközeivel nem sikerül tudatosítani bennük, nem fognak intenzívebben tájékozódni. A nõk azon csoportjának megszólítása, akiket az eddigi kommunikáció nem tudott elérni, mindenekelõtt a csatlakozás mindennapi életben megjelenõ hatásaival, a tagsággal járó többletjogok és lehetõségek, a tagság családjuk, gyerekeik életére gyakorolt kedvezõ hatásainak megismertetésével lehetséges. 4.2. Kommunikációs kihívások A nõk sem az Európai Unióban, sem pedig Magyarországon nem tekinthetõk homogén csoportnak. Azoknak a nõknek az elérése, megszólítása nehéz, akik sem foglalkozásuknál, sem életkoruknál, sem iskolai végzettségüknél fogva nem érzékelik érintettségüket a csatlakozás vonatkozásában. E csoport megszólítása, érdeklõdésük felkeltése a következõ tényezõk miatt jelent kihívást: — E csoport tagjai nemcsak az integrációs tájékoztatás viszonylatában nehezen elérhetõek, eleve ritkán vagy soha nem foglalkoznak a közvetlen életükön kívüli eseményekkel. — Az integrációt, különösen a csatlakozási tárgyalásokat a hatóságok, elitek által irányított folyamatként látják, amely nem követel aktív részvételt a társadalomtól. — Az eddigi EU-kommunikáció nagyrészt a külpolitikai kérdések kategóriájába szorult. A politikai, külpolitikai kérdések iránt jellemzõen a magasan iskolázottak és a férfiak érdeklõdnek leginkább. Az alacsonyabban iskolázott, idõsebb, háztartásbeli nõk esetében a hatékony tájékoztatás feltétele a csatlakozás kérdéskörének kiemelése a külpolitikai (és lehetõség szerint a politikai) kategóriából. — Mivel úgy érzik, hogy saját életükben a csatlakozás nem hoz változásokat, nem is érdeklõdnek, és nem keresik az információt. A nõknek azt a csoportját, amelyhez az eddigi tájékoztatás a fenti okok miatt nem jutott el (a jellemzõen idõsebb, alacsonyabban iskolázott vagy háztartásbeli nõket), azokon a problémákon, kérdéseken keresztül lehet és kell megszólítani, amelyek tipikusan vagy döntõen a nõket, illetve családjukat, gyermekeiket érintik. 4.3. Célok A nõk kiemelt célcsoportként való szerepeltetését, külön megszólítását eddigi érintetlenségük mellett az indokolja, hogy lakosságbeli magas arányuknál fogva felelõs kormány nem engedheti meg, hogy ne fogalmazzon meg nekik szóló üzeneteket, valamint, hogy különösen a népszavazás idõszakában, éppen számosságuk miatt nem lehet figyelmen kívül hagyni az õ állásfoglalásukat, illetve bizonytalanságukat. A kommunikáció elsõdleges célja érintettségük tudatosítása. E csoport esetében, éppen inaktivitása, változásokkal kapcsolatos aggodalmai miatt nem javasolt a személyes felelõsség hangsúlyozása. Az érintettség tudatosítása érdekében a nõk felé irányuló kommunikáció alapegységévé a családot, a gyerekeket kell tenni, hiszen a család, a gyermekek jövõjével, lehetõségeivel kapcsolatos témák azok, amelyek elsõsorban a nõk számára jelentenek prioritást. Az Európai Unió megjelenítésében pedig az EU emberközelivé tétele a cél, annak bizonyítása, hogy az EU nemcsak a politikusok, elitcsoportok számára hoz elõnyöket („Európa a részletekben rejlik”, „Az EU-tagság rólad szól”, „A tagság az élet minden területére kiterjed”). A nõk esetében ugyanakkor — az eddigi kommunikáció tapasztalatai alapján — nemcsak az érintettségüket megjelenítõ üzenetek kidolgozása, hanem a tájékoztatás megfelelõ csatornáinak és hangnemének beazonosítása is a következõ szakasz feladata. 4.4. Üzenetek A nõket megcélzó kommunikáció kulcsfogalmai a család, a gyerekek elõtt megnyíló lehetõségek, a jövõ, a béke, az anyagi biztonság, a szolidaritás, a minõségi életkörülmények és az esélyegyenlõség. A nõk felé irányuló kommunikáció alapegységévé a családot és a gyerekeket kell tenni. Ebbõl következõen számukra a központi üzenet: családjuk érintettsége, az EU-csatlakozás hatására gyerekeik elõtt megnyíló lehetõségek, esélyek megismertetése. A nõk külön célcsoportként való kezelését nem speciális érintettségük magyarázza, hanem az, hogy az eddigi kommunikáció üzenetei nem érték el õket, így érintettségük nem tudatosodott. Ebbõl adódóan a számukra szóló 2002/151/II. szám kommunikáció — az elõzõ célcsoportoktól eltérõen — elsõsorban nem speciálisan rájuk szabott üzenetekre épül. A feléjük irányuló kommunikációnak az általános üzenetek szolgálnak keretül, ezek közül számukra különösen azok kiemelése, hangsúlyozása szükséges, amelyek egyrészt minden állampolgár és család helyzetét közvetlenül érintõ, javító uniós vívmányok, másrészt olyan európai értékek, mint a béke, a biztonság, a szolidaritás, amelyekhez a nõk jellemzõen jobban kötõdnek. Az EU-s alapértékek mellett a nõk számára fontos egy másik dimenzió hangsúlyozása is, mégpedig az EU azon fellépése, amely a nõk esélyegyenlõségének javítását célozza: — Az Európai Uniót a nõk számára is az egységes piacon, azaz a négy alapszabadságon keresztül célszerû bemutatni. Ennek során ugyanakkor a hangsúlyt nem makrogazdasági érvelésre, hanem arra kell helyezni, hogy az áruk, a szolgáltatások, a személyek és a tõke szabad áramlása biztosításának fõ célkitûzése az egyének és a családok jólétének emelése. Be kell mutatni, hogy az egységes piac milyen lehetõségeket biztosít az uniós állampolgároknak (pl. szabad utazás, tanulás, munkavállalás stb.), amelyeket bárki kihasználhat. Az egységes piacnak a nõk számára fontos megjelenési formája a fogyasztók védelme, egészsége érdekében létezõ minõségi elõírások (pl. egészséges élelmiszerek). — Az Európai Unió megoldást kínál azokra a problémákra, amelyeket a mai világban önállóan már egyetlen ország sem tud sikeresen kezelni. Az uniós tagság a béke és biztonság hosszú távú garanciája. Az EU-tagországok közös fellépése javítja a közbiztonságot (közös erõfeszítésekkel eredményesebben lehet harcolni, például a szervezett bûnözés, a kábítószer-kereskedelem, a prostitúció, az illegális bevándorlás ellen). A környezetszennyezés nem ismer államhatárokat, az Európai Unió tagországai ezért együtt lépnek fel a környezet védelme érdekében. Az EU szigorú környezetvédelmi normái hozzájárulnak mindannyiunk tisztább, egészségesebb életkörülményeihez. — Az EU-ban erõs a társadalmi szolidaritás. Központi érték a szociális Európa, amely jobb munkakörülményeket és több munkalehetõséget jelent. A szolidaritás a tagországok között is létezik. A gazdagabb államok hozzájárulnak a szegényebbek támogatásához, fejlesztéséhez. — Az EU elõsegíti a nõi-férfi egyenjogúság kialakítását a munkaerõpiacon. Az EU szabályokat alkot a nõk egyenjogúságának gyakorlati biztosítása érdekében: elõírja a nõk és a férfiak egyforma elbírálását a munkaerõ alkalmazásánál és a munkakörülmények (pl. azonos munkáért azonos bérezés) biztosításánál egyaránt. Az EU támogatja azokat a kezdeményezéseket, szervezõdéseket, képzési programokat, fórumokat, amelyek a nõk helyzetének javítását, elhelyezkedésének megkönnyítését, munkaerõ-piaci versenyképességük fejlesztését tûzik célul. — Az EU támogatja a gyermeknevelést és a családanyák munkavállalását. Az EU szabályokkal és szociális gondoskodással is igyekszik könnyíteni a nõk helyzetén, azokon a területeken, amelyek a gyermekszüléssel és -neveléssel függnek össze. Az anya- és gyermekvédelmi programok fontos életminõség javító elemei az EU szociális rendszerének. Az utóbbi idõk központi célkitûzése az alternatív foglalkoztatottsági formák kialakításának támogatása a nõk számára. Az EU támogatja a részmunkaidõs foglalkoztatás terjedését és a távmunkát, mellyel egyszerre igyekszik választ adni a nõk terhessége és a gyermeknevelés idõszaka alatti foglalkoztatási kérdésekre, és a munkanélküliség égetõ problémáira. Az EU segíti a nõk terhesség utáni visszalépését a munkaerõpiacra.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes